CELEX: C2007/183/28
Language: sl
Date: 2007-08-04 00:00:00
Title: Zadeva C-225/07: Predlog za sprejetje predhodne odločbe, ki ga je vložilo Amtsgericht Landau/Isar (Nemčija) 7. maja 2007 – kazenski postopek zoper Rainerja Güntherja Mögingerja

4.8.2007   
            
            
               SL
            
            
               Uradni list Evropske unije
            
            
               C 183/17
            
         Predlog za sprejetje predhodne odločbe, ki ga je vložilo Amtsgericht Landau/Isar (Nemčija) 7. maja 2007 – kazenski postopek zoper Rainerja Güntherja Mögingerja
   (Zadeva C-225/07)
   (2007/C 183/28)
   Jezik postopka: nemščina
   Predložitveno sodišče
   Amtsgericht Landau/Isar (Nemčija).
   Stranka v kazenskem postopku v glavni stvari
   Rainer Günther Möginger.
   Vprašanji za predhodno odločanje
   
               1)
            
            
               Ali je treba člene 1(2), 7(1)(b), 8(2) in (4) ter 9 Direktive Sveta 91/439/EGS z dne 29. julija 1991 o vozniških dovoljenjih (1), kot je bila spremenjena z Direktivo Sveta 97/32/ES z dne 2. junija 2006 (v nadaljevanju: Direktiva) razlagati tako, da
               država članica ne sme zavrniti priznanja vozniškega dovoljenja, izdanega v drugi državi članici, niti če je bil imetniku dovoljenja na ozemlju prve države izrečen ukrep odvzema ali razveljavitve v tej državi izdanega vozniškega dovoljenja in se ta ukrep sklada z začasno prepovedjo izdaje novega vozniškega dovoljenja v tej isti državi, ki v času izdaje vozniškega dovoljenja v drugi državi članici še velja?
            
         
               2)
            
            
               V primeru, da je odgovor na prvo vprašanje pritrdilen:
               Ali je treba direktivo razlagati tako, da sodiščem in upravnim organom prve države dopušča neupoštevanje načela vzajemnega priznavanja, če je v posameznem primeru imetniku vozniškega dovoljenja zaradi zlorabe prepovedano sklicevanje na vozniško dovoljenje, pridobljeno v drugi državi članici, zlasti takrat koiz celote objektivnih okoliščin izhaja, da kljub upoštevanju formalnih pogojev, določenih z ureditvijo Skupnosti, cilj, ki ga zasleduje določba direktive, ni bil dosežen in da obstaja subjektiven element, in sicer namen pridobitve iz ureditve Skupnosti ter v primeru vozniškega dovoljenja, izdanega v drugi državi članici EU, tako da z umetnim ustvarjanjem pogojev za njegovo pridobitev.
               zlasti,
               
                           —
                        
                        
                           če je imel po informacijah, s katerimi razpolaga prva država članica, imetnik vozniškega dovoljenja na dan izdaje vozniškega dovoljenja imel prebivališče na ozemlju te države članice in ne na ozemlju države članice, ki je izdala vozniško dovoljenje, in
                        
                     
                           —
                        
                        
                           če je po informacijah, s katerimi razpolaga prva država članica, treba načeloma izhajati iz tega, da imetnik na podlagi objektivnih elementov, ki jih sodišče lahko preveri, imetnik vozniškega dovoljenja ne bi mogel zakonito pridobiti v prvi državi članici?
                        
                     
         
      (1)  UL L 237, str. 1.